b'\n_START_ARTICLE_\nEduardas Gabnys\n_START_SECTION_\nBiografija\n_START_PARAGRAPH_\nBaig\xc4\x97 Kauno Juozo Naujalio vidurin\xc4\x99 muzikos mokykl\xc4\x85. 1976 m. baig\xc4\x97 Lietuvos konservatorijos A. Baikos klas\xc4\x99. 1982\xe2\x80\x931986 m. studijavo Kijevo konservatorijos asistent\xc5\xabros sta\xc5\xbeuot\xc4\x97je._NEWLINE_1974\xe2\x80\x931979 m. Vilniaus J. Tallat Kelp\xc5\xa1os auk\xc5\xa1tesniojoje muzikos mokyklos, nuo 1977 m. Lietuvos konservatorijos (dab. Lietuvos muzikos ir teatro akademija) d\xc4\x97stytojas, nuo 1994 m. prorektorius, nuo 2005 m. rektorius. Nuo 1998 m. profesorius.\n_START_SECTION_\nK\xc5\xabryba\n_START_PARAGRAPH_\nNuo 1978 m. koncertuoja su akordeonininku G. Savkovu. Vienas ir su G. Savkovu gastroliavo Europos \xc5\xa1alyse, JAV, Australijoje, Naujojoje Zelandijoje, dalyvavo tarptautiniuose konkursuose (1989 m. Vokietijoje laim\xc4\x97jo II viet\xc4\x85). Su G. Savkovu sudar\xc4\x97 (ir instrumentavo) k\xc5\xabrini\xc5\xb3 rinkini\xc5\xb3 akordeon\xc5\xb3 duetui, pareng\xc4\x97 kit\xc5\xb3 leidini\xc5\xb3 Lietuvos ir Italijos leidykloms. Tarptautini\xc5\xb3 seminar\xc5\xb3 Slovakijoje, Latvijoje, atvir\xc5\xb3 pamok\xc5\xb3 Did\xc5\xbeiojoje Britanijoje, Rusijoje vadovas. Lietuvos ir Baltijos \xc5\xa1ali\xc5\xb3 akordeoninink\xc5\xb3 draugij\xc5\xb3, tarptautini\xc5\xb3 akordeono muzikos festivali\xc5\xb3 Vilniuje meno vadovas, \xc5\xbeiuri pirmininkas.'